b'\n_START_ARTICLE_\nVertikalen vzlet in pristanek\n_START_PARAGRAPH_\nVTOL (ang. Vertical Take-Off and Landing) je oznaka za zrakoplove, ki lahko vzletajo in pristajajo vertikalno. Obsega letala s fiksnimi krili, helikopterje in druga plovila z gnanimi rotorji kot ciklo\xc5\xbeiro, nagibni rotor (tiltrotor) in nagibno krilo (tiltwing).Nekateri VTOL zrakoplovi, lahko obratujejo kot CTOL, STOL in STOVL letala. Nekatera plovila kot npr. helikopterji s sankami (brez koles) lahko delujejo samo kot VTOL._NEWLINE_Poleg helikopterjev so dve kategoriji VTOL letal v voja\xc5\xa1ki uporabi: nagibni rotor (tiltrotor) in usmerjanje potiska kot npr. Harrier. VTOL letala se uporablja kjer se le da v V/STOL na\xc4\x8dinu (s kratko vzletno stezo namesto vertikalnega vzleta), ker ta na\xc4\x8din zelo pove\xc4\x8da vzletno maso, dolet in tovor, v primerjavi s VTOL.\n_START_SECTION_\nHelikopterji\n_START_PARAGRAPH_\nHelikopterji lahko vzletijo, pristanejo, lebdijo, letijo naprej, nazaj in bo\xc4\x8dno. To jim omogo\xc4\x8da delovanje v prostorih, kjer obi\xc4\x8dajna letala ne bi mogla delovati. Helikopterji imajo relativno dolge, aerodinami\xc4\x8dne rotorje, ki imajo velik izkoristek in lahko ve\xc4\x8d \xc4\x8dasa lebdijo, kar je prednost pred drugimi VTOL zrakoplovi. Slabost pa je, da je najve\xc4\x8dja hitrost omejena na nekje 400 km/h, zaradi aerodinami\xc4\x8dnih omejitev.'